open-index/open-wikipedia-markdown huggingface dataset:
Kesón

**Kesón** (z franc. *caisson*) je dutý kváder bez dna, ktorý sa používa v stavebníctve na vykonávanie prác na dne rieky, jazera alebo mora.

Vďaka tomu, že tlak vzduchu v kesone je rovnaký ako tlak okolitej vody, voda do kesonu nevstupuje a dá sa v ňom pobývať a pracovať bez potápačského výstroja. Ku kesónu je pripevnený kompresor, ktorý dopĺňa a obmieňa vydýchaný vzduch.

Kesóny sa využívajú napríklad pri zapúšťaní mostných pilierov alebo základov budov. Kesón vyrobený z ocele alebo betónu klesá pri vyhlbovaní podložia vlastnou váhou do stavebnej jamy. Po zapustení do dostatočnej hĺbky sa kesón vyplní betónom a slúži ako paženie alebo základy pre ďalšiu konštrukciu.

Kesóny sa využívali od 19. storočia na práce pod vodou.

Pri prácach v kesóne treba rovnako ako pri iných potápačských aktivitách dodržovať správny postup dekompresie, inak hrozí pracovníkom dekompresné ochorenie, kedysi nazývané podľa kesónu aj *kesónová choroba*.

## Iné projekty

Kategória:Stavebníctvo
Zoznam fyzikálnych konštánt

Vo vede je **fyzikálna konštanta** fyzikálnou hodnotou, ktorej matematická hodnota sa nemení.

Toto je čiastočný abecedný zoznam základných fyzikálnych konštánt.

Najnovšie adjustácie fyzikálnych konštánt sú uvedené v CODATA z r. 2014. 

príklad:

Atómová hmotnostná konštanta 1,660 539 040(20) x 10-27 kg 

Gravitačná konštanta 6,674 08(31) x 10-11 m3 kg-1 s-2 

Tiažové zrýchlenie 9,806 65 m s-2 

## Referencie

!
Fyzikálne konštanty
Karol IV.

**Karol IV.** môže byť:
*rímskonemecký cisár (1316 – 1378) a český kráľ, pozri Karol IV. (Svätá rímska ríša)
*uhorský kráľ a rakúsky cisár (1887 – 1922), pozri Karol I. (Rakúsko-Uhorsko)
*francúzsky kráľ (1294 – 1328), pozri Karol IV. (Francúzsko)
*španielsky kráľ (1748 – 1819), pozri Karol IV. (Španielsko)
*nórsky a švédsky kráľ (1826 – 1872), pozri Karol XV. (Švédsko)
*neapolský kráľ a rímskonemecký cisár (1500 – 1558), pozri Karol V. (Svätá rímska ríša)
*kráľ Navarry (1421 – 1461), pozri Karol IV. (Navarra)
*vojvoda lotrinský (1604 – 1975), pozri Karol IV. (Lotrinsko)
*vojvoda z Anjou (1436 – 1481), pozri Karol IV. (Anjou)
*vojvoda z Alençonu (1489 – 1525), pozri Karol IV. (Alençon)
*"Karol IV., kráľ Anglicka a Śkótska" podľa jakobitov (1751 – 1802), pozri Karol Emmanuel IV. (Sardínia)

Kategória:Rozlišovacie stránky – Panovník
Volusianus

**Volusianus** alebo **Gaius Vibius Afinius Gallus Veldumnianus Volusianus** (* okolo 230 – † 253) bol rímsky cisár, ktorý vládol v rokoch 251 – 253. Jeho otcom bol cisár Trebonianus Gallus, matkou Afinia Gemina Baebiana. Známa je aj Volusianova sestra Vibia Galla.

Volusianus mal od júna 251, kedy sa Trebonianus Gallus stal cisárom, hodnosť *Caesara*, t. j. formálneho spoluvladára, od augusta toho roku aj titul *Augusta* so všetkými zvyčajnými poctami. Nezdá sa, že by nejako výrazne zasahoval do vládnych záležitostí – smer politiky pravdepodobne určoval otec. 

Volusiana zabili spolu s Gallom vlastní vojaci pri Interamne (253), zrejme preto, že od uzurpátora Aemiliana očakávali vyššiu odmenu.

## Externé odkazy
* Volusianove mince (po anglicky)

## Pozri aj
* Zoznam rímskych cisárov

Kategória:Úmrtia v 3. storočí
Kategória:Cisári starovekého Ríma
Kategória:Rímski konzuli
Aemilianus

[náhľad|[Antoninián rímskeho cisára Aemiliana]]
**Aemilian(us)** alebo **Marcus Aemilius Aemilianus**, narodený medzi rokmi 207 – 214, bol rímsky cisár, ktorý vládol od júla do septembra roku 253 po Kr. (podľa jedného prameňa 88 dní).

Aemilianus pochádzal zrejme z Džerby a pred svojou proklámaciou za cisára mal už za sebou úspešnú kariéru – stal sa okrem iného senátorom a dodatočne ho zvolili za konzula. Za vlády Treboniana Galla (251 – 253) dosiahol vo funkcii moesijského legáta čiastočný úspech v bojoch s Gótmi, načo ho vojaci vyhlásili asi v júli 253 za cisára. Aemilianus hneď vytiahol do Itálie, aby si vynútil uznanie svojej vlády, a pri Interamne blízko Ríma sa postavil proti armáde Treboniana Galla, ktorá onedlho prešla na jeho stranu, cisára aj so synom Volusianom zavraždila, a keď Aemiliana uznal aj senát, zdalo sa, že jeho moc je zaistená. Situácia sa však nečakane obrátila, keď do udalostí zasiahli légie v Raetii a Noriku, verné doterajšiemu cisárovi. Ich veliteľ Valerianus sa sám vyhlásil za imperátora podobne ako kedysi Aemilianus zamieril do Itálie. Po necelých troch mesiacoch na rímskom tróne Aemiliana v septembri zabili vlastní vojaci pri Spoletii.

## Referencie

## Pozri aj
* Zoznam rímskych cisárov

## Externé odkazy
* Aemilianova biografia (po anglicky)

Kategória:Narodenia v 3. storočí
Kategória:Úmrtia v 3. storočí
Kategória:Cisári starovekého Ríma
Kategória:Zavraždení vládcovia
Avogadrova konštanta

**Avogadrova konštanta** vyjadruje počet častíc v jednotkovom látkovom množstve (v 1 móle). Je definovaná ako počet atómov v 0,012 kg izotopu uhlíka 12C. Teda stabilného izotopu, ktorý v jadre obsahuje šesť protónov a šesť neutrónov. To znamená, že jeden mól akejkoľvek látky obsahuje 6,022x 1023 častíc tejto látky.  

Je pomenovaná podľa Amedea Avogadra, talianskeho fyzika a chemika.

## Značka a veľkosť
Presná hodnota bola definovaná v roku 2019 ako NA = 6,022 140 76 × 1023 mol−1

Zaokrúhlená hodnota pre chemické výpočty :   6,022 × 1023  mol -1 .

## Pozri aj
* Fyzika častíc
* Zoznam fyzikálnych konštánt

Kategória:Fyzikálne konštanty
Kategória:Fyzika častíc
Kategória:Eponymické termíny vo fyzike
Domitianus

**Domitianus** môže byť:
*cisár Domicián
*samozvaný cisár Galskej ríše (Galia a Británia) okolo 271, pozri Domitianus (Galia)
*samozvaný rímsky vládca v Egypte, pozri Domitius Domitianus
Kliešť

**Kliešť** môže byť:
*v zoológii:
**slovenský názov niektorých rodov z čeľade kliešťovité, pozri pod kliešťovité
**príslušník taxónu kliešte - pozri nižšie
**ľudovo: 
*** kliešť obyčajný (*Ixodes ricinus*)
*** ucholak
* nárečovo:
** stojanček s vidlicou, na ktorú sa v minulosti pripevňovali triesky na svietenie
** priečny trám, hrada či doska na stiahnutie konštrukcie alebo na umiestnenie niečoho
** časť chomúta, pozri pod chomút

**Kliešte** môže byť:
* množné číslo slova kliešť - pozri vyššie
* druh mechanizmu slúžiaceho na uchopovanie, pridržiavanie, stláčanie a delenie predmetov, pozri kliešte (nástroj)
* v zoológii: 
**slovenský názov radu Ixodida (patrí medzi pavúkovce), pozri kliešte (rad)
**neformálne alebo zastarano: čeľaď kliešťovité (Ixodidae)

## Iné projekty

## Referencie
Pacifizmus

**Pacifizmus** je myšlienkový názor, osobná filozofia, spoločenské hnutie, politická doktrína - zavrhuje vojny a hlása zásady zmierlivého riešenia rozporov.

## "Morálni" a "pragmatickí" pacifisti
"*Morálni pacifisti*" odmietajú vojnu z dôvodu jej nemorálnosti. Pacifizmus môže vyplývať nielen z morálnych východísk, ale aj z pragmatizmu. Argumentácia "*pragmatických pacifistov*" je postavená na ich presvedčení, že vojna a násilie nie sú optimálnou cestou riešenia sporov, existujú výhodnejšie možnosti; argumentujú okrem iného i tým, že cena zaplatená za vedenie vojny bude vždy vyššia, ako jej prípadné prínosy. 

## Niektorí známi pacifisti
Albert Schweitzer, Bertha von Suttner, Albert Einstein, Mahatma Gandhi, Martin Luther King, Alfred Nobel, Carl von Ossietzky, Pablo Picasso, Bertrand Russell, Matka Tereza, Lev Nikolajevič Tolstoj, Richard Wagner, Ludwik Lejzer Zamenhof, Robert Nesta Marley, John Lennon

[thumb|150px|right|[Mahatma Gandhi, predstaviteľ moderného pacifizmu]]

## Iné projekty


Kategória:Mier
Kategória:Politické teórie
Valerián

**Valerián** alebo **Valerian** alebo po latinsky **Valerianus** môže byť:
*krstné meno, pozri Valerián (meno)
*rímsky cisár 253 – 260, pozri Valerián (cisár)
*syn tohto cisára, rímsky konzul, pozri Valerián (konzul)
*vnuk tohto cisára, syn Galliena, tzv. Valerianus Mladší († 258), pozri Valerián Mladší
*biskup z Abbenzy († 457), pozri Svätý Valerián (Abbenza)

## Pozri aj
*valeriána
*Valérian (francúzska komiksová postava)
SIS

**SIS** môže byť:
* Safety instrumented system alebo safety instrumentation system
* Satellite Information Services
* Schengenský informačný systém
* School of International Service na univerzite American University.
* Schweriner IT- und Servicegesellschaft mbH – dcéra komunálneho podniku Schwerin
* „Schwerionensynchroton“ – synchrotón ťažkých iónov v GSI v Darmstadte
* Secret Intelligence Service (MI6) – britská spravodajská služba
* Canadian Security Intelligence Service – kanadská spravodajská služba
* New Zealand Security Intelligence Service – novozélandská informačná služba
* Seoul International School – škola v rámci medzinárodnej školy v Seoule v Kórei.
* Sequential Importance Sampling – model sekvenčnej metódy Monte Carlo
* Serviciul de Informaţii şi Securitate al Republicii Moldova – moldavská spravodajská služba
* Serviços de Informação e Segurança – portugalská spravodajská služba
* Signals Intelligence Service – bývalá dešifrovacia divízia Armády USA
* „Single Image Stereogram“ – iný názov pre autostereogram.
* Single Instance Store
* SIS SegaInterSettle AG, dcéra SIS Swiss Financial Service Group, prevádzkuje o.&nbsp;i. najväčší trezor cenných dokumentov vo Švajčiarsku
* Slovenská informačná služba – slovenská spravodajská služba
* Slovenská informatická spoločnosť – organizácia zaoberajúca sa teoretickou i aplikovanou informatikou, softvérovým a informačným inžinierstvom a vzdelávaním v informatike
* Sound in Sync – prenos zvukového signálu medzi dvomi riadkami obrazu
* Special Intelligence Service – tajná spravodajská služba FBI počas druhej svetovej vojny v Južnej Amerike
* Stellen-Informations-System – systém na informovanie o pracovných miestach v nemeckom pracovnom úrade („Spolkovej agentúre pre prácu“)
* Stiftung für internationale Solidarität und Partnerschaft
* supravodič-izolátor-supravodič – miešacia technika pre vysoké frekvencie (> 120&nbsp;GHz)
* Strategický informačný systém – informačný systém na podporu stratégie podniku.
* Študentský informačný systém – informačný systém pre školy na manažovanie údajov o študentoch
* Swedish Standards Institute (starší názov *Standardiseringskommissionen i Sverige*), švédsky normalizačný úrad.
* rozšírenie názvu súboru vykonateľných súborov pre operačný systém Symbian OS.
* francúzske postprodukčné centrum, pozri SIS (spoločnosť)

**SiS** môže byť:
* Silicon Integrated Systems – taiwanský výrobca čipsetov a podobne
* Swiss Indoor Series – zimná paintballová liga vo Švajčiarsku

**Sis** môže byť:
* bývalý názov mesta Kozan v Turecku, bývalého hlavného mesta Malého Arménska, pozri Kozan (Adana)
* šou GMA Networku na Filipínach, pozri Sis (GMA)
7-Zip

**7-Zip** je multiplatformový (určený pre rôzne operačné systémy) slobodný komprimačný nástroj s vysokým kompresným pomerom. Výborný kompresný pomer je zabezpečený napríklad použitím komprimačnej metódy LZMA. Je konkurenciou známym komerčným programom ako je WinZip a WinRAR. V prostredí Microsoft Windows sa integruje do shellu. Pre systémy Unix, Linux a Mac OS X je dostupný prostredníctvom ulility p7zip. 7-Zip je možné použiť aj v DOSe - buď verziu založenú na p7zip, alebo originálnu verziu pre Windows s pomocou produktu HX-DOS extender. Vyvíja ho *Igor Pavlov* a je distribuovaný pod licenciou GNU GPL.

## Kompresný formát 7-zip
7-zip používa prednostne kompresný algoritmus LZMA, ponúka však tiež kompresné algoritmy PPMD, bzip2, Deflate, a „store“, teda uloženie súborov bez kompresie. Je možné použiť šifrovanie Rijndael-256 (AES). Veľkosť slovníku môže byť až 256 MB (vyžaduje 4 GB pamäte). LZMA má vysoký kompresný pomer, lepší ako ZIP, a to až o 70%. Veľké textové súbory (>> 1 MB, napríklad zdrojové kódy) možno komprimovať až 10 krát. Súbory 7z majú príponu `.7z`.

## Podpora ostatných formátov
7-zip podporuje aj niekoľko ďalších archívnych a kompresných formátov. Pre dekomprimáciu Z, ZIP, RAR, CAB, ARJ, LZH, RPM, deb, Gzip, bzip2, TAR, CHM, CPIO, CramFS, DMG, FAT, HFS, ISO, LZMA, MBR, MSI, NSIS, NTFS,  SquashFS, UDF, VHD, WIM a XAR. Vytvárať je možné iba tieto archívy: 7z, ZIP, TAR, XZ, BZIP2, GZIP a WIM.

## 7-ZIP file manager
Produkt 7-ZIP ponúka okrem kompresie aj jednoduchého správcu súborov, ktorý po aktivácii 2 panelov spadá do kategórie zvanej „Orthodox File Managers“. Je k dispozícii len pre „Windows“, ale funguje aj v starších verziách ako Windows 98.

## Referencie

## Pozri aj
*WinRAR
*WinZip

## Iné projekty

## Externé odkazy
* Oficiálna stránka programu
* Domovská stránka 7-Zip v češtine. 

Kategória:Slobodný softvér
Kategória:Softvér pre DOS
Kategória:Softvér pre Windows
Kategória:Softvér pre Unix
Kategória:Projekty SourceForge
Kategória:Súborové manažéry
Vilém Zajíc z Valdeka

**Vilém Zajíc z Valdeka** (* asi pred 1289† 9. október 1319) bol český šľachtic.

## Životopis

Po smrti svojho otca (asi 1292) zdedil hrad Valdek, v záznamoch sa vyskytuje až od roku 1307, keď sa postavil proti kráľovi Rudolfovi na stranu Henricha Korutánskeho. 

V roku 1315 zajal Jindřicha z Lipé a stal sa najskôr maršalkom Jána Luxemburského. V tejto dobe obdržal do zástavy Beroun, Domažlice a Křivoklát a neskôr i Přimdu. O rok neskôr (1316) dostal do výchovy štvormesačného kráľoviča Václava (neskorší kráľ a cisár Karol), ale ešte v tom roku bol Václav prevezený späť do Prahy.

V roku 1317 začal Vilém Zajíc z Valdeka pôsobiť v rade kráľovnej Elišky Přemyslovny, tu sa v roku 1318 postavil proti Jánovi Luxemburskému. V roku 1319 bránil proti nemu Prahu. Ešte v tom istom roku sa ale s kráľom uzmierili a na jeho žiadosť vyšiel na pomoc Ľudovítovi Bavorskému. V bitke pri Dachove bol zranený a čoskoro na to zomrel.

Kategória:Narodenia v 13. storočí
Kategória:Úmrtia v 1319
Kategória:Českí šľachtici
Slovenská hipoterapeutická asociácia

**Slovenská hipoterapeutická asociácia (SHA)** je organizácia zaoberajúca sa rozvojom a propagáciou hipoterapie na Slovensku.

Kategória:Alternatívna medicína
Kategória:Kone
Akupunktúra

**Akupunktúra** je alternatívna a tradičná medicínska metóda pochádzajúca z Číny. Metóda spočíva v zapichovaní veľmi tenkých ihličiek do citlivých a konkrétnych bodov v koži pacienta. Existuje veľké množstvo týchto bodov. 

Podľa kritikov ide o pseudovedu, lebo neexistuje spôsob, ako viesť slepé experimenty a jej účinnosť je neopodstatnená a nekonzistentná. 

Spolu so štandardnou medicínskou liečbou môže (podľa výskumu z 2017) zlepšiť výsledky liečby pacientov s chronickými bolesťami a depresiou. S ohľadom na použitie akupunktúry u pacientov s bolesťami uvádza v diskusii britský zástupca z British Medical Acupuncture Society, že ide o bezpečnú alternatívu k liekom, ale je slabo skúmaná, lebo chýba komerčný záujem. Profesori z Syddansk Universitet a University of Exeter v kritike tvrdia, že neexistujú presvedčivé dôkazy o jej klinickom prínose a potenciálne riziká a náklady na zdravotnícke služby sú neopodstatnené.

## Pozri aj
* elektroakupunktúra
* sonopunktúra
* laseropunktúra
* akupresúra
* moxibuscia
* EAV a EAV-L
* aurikuloterapia a aurikulomedicína
* vákuumterapia (banky)
* Su jok
* Shiatsu
* reflexológia

## Referencie

Kategória:Alternatívna medicína
Kategória:Tradičná čínska medicína
Kategória:Pseudoveda
Väzy chrbtice

**Väzy chrbtice** sú súčasťou komplexného a zložitého systému spojení chrbtice. Ich hlavnou funckiou je vystuženie týchto spojení a určenie primeraných rozsahov pohybu. Rozdeľujú sa na 2 veľké skupiny:
**[[dlhé väzy chrbtice]]* - fixujú pozdĺžne celú chrbticu
**predný pozdĺžny väz (lat. *ligamentum longitudinale anterius*) a jeho kaudálne pokračovanie, predný krížovokostrčový väz (lat. *ligamentum sacrococcygeum anterius*)
**zadný pozdĺžny väz (lat. *ligamentum longitudinale posterius*) a jeho kaudálne pokračovanie, hlboký zadný krížovokostrčový väz (lat. *ligamentum sacrococcygeum posterius profundum*)
**povrchový zadný krížovokostrčový väz (lat. *ligamentum sacrococcygeum posterius superficiale*)
**[[krátke väzy chrbtice]]* - spájajú oblúky a výbežky susediacich stavcov
**žlté väzy (lat. *ligamenta flava*)
**medzipriečne väzy (lat. *ligamenta intertransversalia*)
**medzitŕňové väzy (lat. *ligamenta interspinalia*)
****ligamentum supraspinale et nuchae* (lat.)
***retinaculum caudale cutis* (lat.)

## Pozri aj
*Chrbtica
*Stavce
*Spojenia chrbtice

Kategória:Anatómia
Anna Svídnická

**Anna Svídnická** (nemecky **Anna von Schweidnitz**) (* asi 1339 – † 11. júl 1362), bola česká kráľovná a rímska cisárovná. Bola treťou manželkou rímskeho cisára a českého kráľa Karola IV. Luxemburského a dcérou svídnického vojvodu Henricha II. a uhorskej princeznej Kataríny.

## Životopis

Bola vychovaná u svojej matky na uhorskom kráľovskom dvore v Budíne, kde sa tiež konala 27. mája 1353 jej svadba s Karolom. Za českú kráľovnú bola korunovaná o dva mesiace neskôr, 28. júla 1353 v Prahe. 9. februára 1354 ju Karol nechal v Aachene korunovať za rímsku kráľovnú. Za rímsku cisárovnú bola korunovaná spolu so svojim manželom, ktorý bol za rímskeho cisára korunovaný 5. apríla 1355 v Ríme.

V roku 1358 porodila dcéru Alžbetu (Elišku) a o 3 roky neskôr, 26. februára 1361, na cisárskom hrade v Norimbergu syna Václava, ktorý sa stal českým kráľom ako Václav IV.

Pri pôrode tretieho, bezmenného dieťaťa 11. júla 1362 Anna Svídnická zomrela.

## Iné projekty

## Externé odkazy
* Anna Svídnická - Životopisy online

Kategória:Narodenia v 14. storočí
Kategória:Úmrtia v 1362
Kategória:Cisárske manželky
Kategória:Kráľovské manželky Česka
Kategória:Pochovaní v katedrále svätého Víta v Prahe
Akupresúra

**Akupresúra** je tradičná čínska metóda, podobná akupunktúre. Akupresúra je alternatívna medicínska metóda zakladajúca sa na masírovaní citlivých bodov v koži pacienta. Tlak sa vykonáva najčastejšie prstami ruky alebo tupým koncom špicatého predmetu. V určitých prípadoch sa dá pôsobiť na zmenu zdravotného stavu aj pôsobením tepla a chladu. Možné je aj použitie podtlaku pri odsatí vzduchu.

Akupresúra sa odvíja od tradičnej čínskej medicíny, podľa ktorej v tele koluje energia cez takzvané meridiány. Polovica meridiánov je označovaná ako jin a korešponduje s parasympatickým nervovým systémom. Stimulovanie bodov na týchto meridiánoch vedie k uvoľneniu, zníženiu srdcovej frekvencie a krvného tlaku, svalovej relaxácii a podobne. Druhá polovica meridiánov je označovaná ako jang a korešponduje so sympatickým nervovým systémom. Stimulovanie bodov na jangových meridiánoch vedie k vyššej aktivite, napätiu, zvýšeniu srdcovej frekvencie a krvného tlaku a silnejším svalovým kontrakciám. Úlohou akupresúry je udržiavať meridiány jin a jang v rovnováhe.

## Pozri aj
* Akupunktúra

Kategória:Alternatívna medicína
Kategória:Masáž
Kategória:Tradičná čínska medicína
Peter Steele

**Peter Steele** (pôvodným menom **Peter Ratajczyk**; * 4. január 1962, Brooklyn, New York, USA – † 14. apríl 2010) bol americký skladateľ, basgitarista a spevák. Pôsobil v goticko metalovej skupine Type O Negative, založil skupinu Fallout a thrash metalovú Carnivore.

Medzi poznávacie znaky Petra Steela patril jeho hlboký hlas, nepriehľadnuteľná dvojmetrová postava a osobitý zmysel pre humor. V roku 1995 pózoval pre dámsky magazín Playgirl, dokonca sa dostal na titulnú stranu. Zomrel 14. apríla 2010 na zlyhanie srdca.

## Iné projekty

## Externé odkazy
* www.petersteele.com 

Kategória:Heavymetaloví basgitaristi USA
Kategória:Heavymetaloví speváci USA
Kategória:Skladatelia modernej hudby USA
Kategória:Osobnosti USA írskeho pôvodu
Kategória:Osobnosti USA poľského pôvodu
Kategória:Osobnosti USA ruského pôvodu
Kategória:Osobnosti USA škótskeho pôvodu
Kategória:Osobnosti z Brooklynu
Dlhé väzy chrbtice

**Dlhé väzy chrbtice** sú dlhé väzivové pruhy, ktoré prebiehajú pozdĺžne po jej povrchu a prekračujú viacero stavcov. Ich hlavnou funkciou je spevnenie chrbtice.

****Predný pozdĺžny väz - ligamentum longitudinale anterius:***

Tento dlhý väz prebieha po predných okrajoch tiel stavcov od predného oblúka atlasu až na krížovú kosť. Pevne prilieha k periostu tiel stavcov, slabšie k prednému okraju medzistavcových platničiek. Kaudálnym pokračovaním tohto väzu je *predný krížovokostrčový väz - ligamentum sacrococcygeum anterius*, ktorý prebieha po prednej ploche krížovej kosti a kostrče.

****Zadný pozdĺžny väz - ligamentum longitudinale posterius:***

Tento dlhý väz prebieha po zadných okrajoch tiel stavcov (teda po prednej stene chrbticového kanála, v ktorom sa nachádza miecha a jej obaly) od záhlavnej kosti až po krížovú kosť. Na rozdiel od predchádzajúceho väzu prilieha pevnejšie k zadnému okraju medzistavcových platničiek, ako kperiostu tiel stavcov. Kaudálnym pokračovaním tohto väzu je *zadný hlboký krížovokostrčový väz - ligamentum sacrococcygeum posterius profundum*, ktorý prebieha po prednej ploche canalis sacralis krížovej kosti po zadnej strane tiel stavcov kostrče.

****Zadný povrchový krížovokostrčový väz - ligamentum sacrococcygeum posterius superficiale***

Tento väz sa tiahne v strednej čiare po zadnom povrchu krížovej kosti od crista sacralis mediana cez cornua sacralia na cornua coccygea kostrče. Uzatvára hiatus sacralis.

## Pozri aj

*krátke väzy chrbtice

Kategória:Anatómia
Ľudové liečiteľstvo

**Ľudové liečiteľstvo** je súbor liečebných postupov vychádajúci z dlhoročných empirických skúseností ľudových liečiteľov. 

Kategória:Fytoterapia
Kategória:Alternatívna medicína
Manko

**Manko** označuje buď všeobecne schodok, nedostatok, alebo ako odborný termín záporný rozdiel medzi stavom (peňazí v pokladni, tovaru na sklade, hmotnosti a podobne, spravidla u zamestnanca) zisteným fyzickou inventúrou a stavom vykázaným v účtovníctve alebo obdobných dokladoch. Ak sa zistí manko vzniká škoda.

Môžu vzniknúť dva typy manka v oblasti suroviny alebo tovaru:
# **V norme** - počíta sa z objemu výdaja suroviny alebo tovaru. Nie je spôsobené chybou zamestnanca.
# **Nad normou** - zodpovednosť nesie zodpovedná osoba, ktorá musí zamestnávateľovi tento rozdiel zaplatiť.

Kategória:Účtovníctvo
Alternatívna medicína

**Alternatívna medicína** je súbor liečebných metód, ktoré sú niektorými považované za alternatívu ku klasickej medicíne. Niektoré postupy alternatívnej medicíny prinášajú praktické výsledky a sú postupne preberané aj do klasickej medicíny. Niektoré sú kritizované a môžu poškodiť zdravie a ohroziť život pacienta.

Termín alternatívna medicína vyjadruje, že dané liečebné postupy nie sú uznané ako lege artis (v súlade so súčasnými poznatkami vedy) medicínske postupy, že neboli preverené podľa pravidiel klinického výskumu (angl. *Evidence-based medicine*). Nie sú považované za štandardné spôsoby liečby a zvyčajne nepatria do objemu zákonom vymedzenej zdravotnej starostlivosti hradenej zdravotnými poisťovňami či inými subjektmi predplatenej starostlivosti. 

## Druhy alternatívnej medicíny

*Ajurvéda

*Akupresúra

*Aromaterapia
*Arteterapia (muzikoterapia, biblioterapia, poetoterapia)
*Aura-Soma - liečenie pomocou farieb
*Bioenergetické vyšetrenie 
*Biotronika

*Biorezonancia 
*Čínsky pentagram 
*Črevná sprcha (angl. Colon wash) - metóda čistenia čreva pochádzajúca z USA

*Elektroakupunktúra podľa Volla (EAV) 
*Funkčná diagnostika
*Gemmoterapia
*Homeopatia
*Irisdiagnostika
*Kangen voda

*Krystaloterapia
*Liečebná pyramída
*Makrobiotika
*Manuálna medicína 

*Mazdazdan - staroperská náuka zdravého spôsobu života
*Moxa - metóda tradičnej čínskej medicíny, prehrieva aktívne akupunktúrne body palinovou cigaretou
*Naturopatia
*Kineziológia
*Rejki
*Soľná jaskyňa

*Šiacu/shiatsu
*Urinoterapia - pitie vlastného moču


Kategória:Pseudoveda
Kategória:New age
Aura-Soma

**Aura-Soma** je druh (a obchodná známka) terapie farbami. Je to liečebná metóda alternatívnej medicíny, ktorá sa zakladá na liečbe pomocou farieb.

Aura-Soma je umenie a terapia zároveň. Je uceleným systémom práce s farbami a s ich pôsobením na telo, myseľ a vedomie človeka. Tento spôsob sebapoznania a osobného rozvoja používa energiu farieb, bylín, esenciálnych olejov a kryštálov. Už pred viac ako 10 tisíc rokmi si ľudia mysleli, že existuje súvislosť medzi životnou silou a farbami. Podľa J. W. Goetheho farby ovplyvňujú ľudskú psychiku a pôsobia na náš vnútorný život. Aura-Soma je zrkadlom duše, ktorá poznáva sama seba prostredníctvom výberu 4 farebných fľaštičiek. Ony majú schopnosť vnášať rovnováhu do najrôznejších oblastí života – či už na fyzickej, emocionálnej, mentálnej alebo spirituálnej úrovni ľudskej bytosti. Aura-Soma pôsobí údajne na hlbšie uvedomenie a posilňuje bioenergetické pole - auru.

Kategória:Alternatívna medicína
Kategória:Mystika
Fytoterapia

**Fytoterapia** (z gréckych slov *fyton*, tj. rastlina a *therapeuein*, tj. starať sa, liečiť) je liečba pomocou rastlín, respektívne liekovými formami pripravenými priamo z liečivých rastlín. V podstate je to bylinkárstvo na vedeckých základoch.
Pri tejto činnosti sú využívané liečivé rastliny, tzn. hlavne byliny, polokry, kry, stromy a tiež v obmedzenej miere aj huby a riasy. Osoba praktikujúca fytoterapiu sa označuje ako fytoterapeut, poprípade ako bylinkár.


Kategória:Alternatívna medicína
HMS Challenger (1858)

V poradí piata loď britského námorníctva **HMS ''Challenger*** bola spustená na vodu v roku [[1858]]. [[Korveta]] bola poháňaná bola parným strojom, ktorý dopĺňali plachty. V roku 1862 sa zúčastnila operácii proti [[Mexiko|Mexiku]], vrátane okupácie [[Vera Cruz]]. Ďalej sa v roku 1866 sa zúčastnila trestnej operácie proti domorodým obyvateľom [[Fidži]] (odveta za zabitie [[misionár]]ov a ich spoločníkov). Loď je však známa najmä účasťou na prvej globálnej oceánografickej výprave - [[expedícia Challenger|expedície Challenger]].

Loď prešla pred expedíciou prestavbou. Potrebné miesto a nosnosť sa uvoľnilo odstránením diel a redukciou takeláže. Boli vybudované laboratóriá, nové kajuty a nainštalované bolo špeciálne vlečné bagrovacie zariadenie.

Osádku *Challengera'' tvorilo 243 dôstojníkov, vedcov a mužstva. Počas expedície v rokoch 1872-76 preplávala 68 890 námorných míľ (127 670 km). Výprava okrem iných objavov zdokumentovala okolo 4000 dovtedy neznámych druhov živočíchov.

Napriek úspechu výpravy loď stihol neradostný osud. V júli 1876 bola ako cvičná preradená do rezerv britského námorníctva a v roku 1878 bola následne vyradená z prevádzky. Od roku 1883 bola plavby neschopná ukotvená na rieke Medway. Nakoniec bola pre svoje medené dno v roku 1921 zošrotovaná.

Podľa lode bol pomenovaný americký raketoplán Challenger.

## Referencie


## Pozri aj
* Expedícia Challenger

## Iné projekty

Challenger, 1858
Challenger, 1858
Dostredivá sila

**Dostredivá sila** alebo **centripetálna sila** je sila, ktorá má pri krivočiarom pohybe smer do stredu polomeru krivosti trajektórie pohybu (pri pohybe po kružnici je to do stredu kružnice). Má smer normály k trajektórii v danom mieste, je teda kolmá na vektor rýchlosti.

## Vplyv dostredivej sily
Dostredivá sila spôsobuje *zmenu smeru* vektoru rýchlosti (dostredivé zrýchlenie) a tým zakrivenie trajektórie — veľkosť vektora rýchlosti sa však nemení.

## Dostredivá vs. odstredivá sila
Dostredivá sila a odstredivá sila majú takú istú veľkosť a taký istý vzorec, ale sú opačne orientované 

### Dostredivá sila
* sa prejavuje len v pokojovej vzťažnej sústave
* sa prejavuje len pri krivočiarom alebo otáčavom pohybe
* smeruje do stredu krivosti alebo k rotačnej osi.
* je "ozajstná" sila

### Odstredivá sila
* sa prejavuje iba v otáčavej vzťažnej sústave
* smeruje von od stredu krivosti alebo rotačnej osi 
* je zdanlivá sila

## Výpočet
right

Pri rovnomernom pohybe hmotného bodu po kružnici sa mení jeho rýchlosť. Veľkosť rýchlosti síce zostáva nezmenená, avšak mení sa jej smer. Túto premenlivosť rýchlosti môžeme vyjadriť veličinou zrýchlenie, ktorá je deriváciou rýchlosti podľa času, alebo: \vec{a_d} = \frac{\vec{\mathrm{d}v}}{\mathrm{d}t}

Za čas \mathrm{d}t prešiel hmotný bod uhlovou rýchlosťou  \omega  uhol  \mathrm{d}\varphi = \mathrm{d}t \omega  ..(1)

Súbor:Dostredive2.png

V čase t=0 je x-ová zložka rýchlosti nulová. V čase t2 sa zmenila x-ová zložka rýchlosti na nenulovú hodnotu (pri zachovaní obvodovej rýchlosť) a jej veľkosť je daná priemetom do osi x.

v_x = v.sin\varphi   

pre malé uhly (a uhol za čas dt je nekonečne malý) platí: \varphi = sin\varphi   

Pre malý uhol \varphi   teda plat:
: v_x = v.\varphi   
: dv_x = v.d\varphi   
a po dosadení z rovnice 1
: dv_x = v. \omega dt   

Teda:
: a_x = \frac{v. \omega dt}{dt} =  \omega v

Keďže v = \omega r môžeme ešte vzťah upraviť na:

: a_x =  \frac{v^2}{r}

Kvôli symetrii kružnice platí tento vzťah po celom obvode hoci bol odvodený pre bod kde sa mení x - rýchlosť z nulovej hodnoty. Teda môžeme zmeniť index zrýchlenia na všeobecný symbol d.

: a_d =a_x

Dostredivé zrýchlenie vychyľuje bod po obehu po kružnici a z obr. je zrejmé, že smeruje do stredu kružnice. 
Dostredivá sila je sila, ktorá spôsobuje dostredivé zrýchlenie, preto pre ňu platí:
: \vec{F_d} = m \vec{a_d}

To znamená, že rovnako ako dostredivé zrýchlenie smeruje do stredu kružnicovej trajektórie a pre jej veľkosť platí:
: F_d = m \omega^2 r = m\frac{v^2}{r}
kde
: *m* — je hmotnosť hmotného bodu
: *ω* — je uhlová rýchlosť
:*r* — je polomer kružnice
: *v* — je obvodová rýchlosť

Kategória:Dynamika
Kategória:Zrýchlenie
Quintillus

[náhľad|[Antoninián cisára Quintilla z roku 270, razený v milánskej mincovni]]
**Quintillus** alebo **Marcus Aurelius Claudius Quintillus**, narodený okolo roku 230, bol rímsky cisár, ktorý vládol v roku 270 po Kr. Jeho rodičia nie sú známi, podľa nie príliš dôveryhodného prameňa bol ženatý a mal dve deti.

Quintillus sa stal cisárom asi v septembri 270, kedy jeho brat Claudius Goticus (268 – 270) zomrel na mor. Aj keď Quintilla obratom uznal senát a s ním aj väčšina ríše, po správe, že légie na Balkáne zvolili za panovníka energického Aureliana, sa jeho postavenie stalo beznádejným. Nie je jasné, či spáchal samovraždu alebo ho zabili vlastní vojaci, každopádne už v októbri alebo novembri zahynul v Aquileii. Údaj, že panoval len 17 dní, je iste nesprávny, pretože sa zachovali jeho mince z Malej Ázie aj z Egypta, teda z pomerne vzdialených oblastí od centra impéria. Možno že 17 dní trvala jeho samostatná vláda pred Aurelianovou proklamáciou, ktorá sa uskutočnila tiež niekedy v septembri, určitý čas však museli obaja cisári pôsobiť paralelne.

## Externé odkazy
*Quintillova biografia (po anglicky)

## Pozri aj
* Zoznam rímskych cisárov

Kategória:Narodenia v 3. storočí
Kategória:Úmrtia v 3. storočí
Kategória:Cisári starovekého Ríma
Kategória:Obete samovrážd
Moxa

**Moxa** je metóda tradičnej čínskej medicíny, prehrieva aktívne akupunktúrne body palinovou cigaretou. Pomáha pri liečbe jak psychických i fyzických ťažkostí. 

Kategória:Tradičná čínska medicína
Rejki

**Rejki** (v praxi často písané *reiki*) je tradičná japonská liečebná metóda resp. spôsob relaxácie. Spočíva v uvoľnení zablokovanej „životnej energie“ priložením rúk na 3 až 5 minút na (spravidla oslabené) miesto tela. Ide o jednu z metód energetického liečenia, ktorá vychádza z východných filozofií. 

## Predpoklady
Rejki (podobne ako iné metódy) predpokladá existenciu energetických centier tela, tzv. čakier, a dráh - meridiánov. Ak sú čakry vyrovnané a v meridiánoch prúdi energia bez prekážok, je človek zdravý a vitálny.

## Iniciácia
Rejkistom môže byť len človek, ktorý prešiel naladením energetických centier na prijímanie a ďalšie odovzdávanie energie; iniciácia posilní energetickú vibráciu aury a vedie k zväčšeniu objemu energie daného adepta rejki. Naladzovanie je trojstupňové (niektorí učitelia delia tretí stupeň na dve časti).

**1. stupeň** - naladený bol naladený na zdroj liečivej energie rejki a dokáže túto energiu prijímať a odovzdávať pomocou prikladania rúk (nie je dôležité, kam sa ruky priložia, energia si nájde sama miesto, kde je treba liečiť, či posilniť organizmus príjemcu)*. 1. stupeň rejki je hlavne určený na samoliečbu, ale aj na liečenie druhých dotykom rukou.

*'2. stupeň** - naladený pozná časť symbolov, ktorých používanie modifikuje a umocňuje účinky rejki, naladenie 2. stupňa dokáže teraz pôsobiť nie len bezprostredným dotykom dlaní, ale aj na diaľku (aj na druhý koniec zemegule).

**3. stupeň - majster** obsahuje tak 3a, ako aj 3b. Len niektorí majstri tento stupeň delia. Adept rejki má teraz oveľa väčšie možnosti liečiť. Je schopný aj vhodne upraviť  predmety určené na liečenie:
***3a. stupeň - majster liečiteľ**- má všetky schopnosti majstra bez možnosti naladzovať ďalších rejkistov. 
***3b. stupeň - majster učiteľ'''- naladený má schopnosť naladiť ďalších ľudí.

Niektorí učitelia ponúkajú ďalšie stupne podľa svojich znalostí a schopností. Rejki existuje v mnohých formách a smeroch, prechádza menším či väčším vývojom. 

Kategória:Alternatívna medicína
Kryoterapia

náhľad|Kryokomora
náhľad|Príprava pacienta na pobyt v dĺžke cca 3 minút
**Kryoterapia** je alternatívna liečebná metóda, pri ktorej predpokladaný liečebný účinok spôsobuje krátkodobý pobyt v kryokomore s veľmi nízkou teplotou.

## Liečba chladom
Poznatky o pozitívnom vplyve tepla na organizmus človeka sú známe už od čias starovekých Grékov. Mnohé výskumy poukazujú na liečebné, preventívne, ale aj regeneračné účinky chladu. Už starí Egypťania využívali chlad na liečebné účely, neskôr Hippokrates písal o jeho analgetickom účinku. Počas napoleonských vojen sa obklady z ľadu a snehu využívali na znecitlivenie končatín pri amputáciách. Začiatkom 20. storočia zaznamenala veľký pokrok kryobiológia, ktorá sa zaoberá bunkovými zmenami pri extrémne nízkych teplotách. Práve tieto výskumy boli základom pre vznik kryoterapie. 

Kryoterapia je metóda založená na princípe pôsobenia nízkej teploty (-100 °C a viac) krátky čas (23 minúty). Prvým novodobým priekopníkom tejto technológie pre lekárske a komerčné účely bol Japonec Toshiro Yamauchi, ktorý sa podieľal aj na skonštruovaní prvej kryokomory, dokončenej v roku 1978. V posledných rokoch sa na zdokonaľovaní tejto metódy podieľajú poľskí odborníci.   

## Priebeh
Pri vstupe do kryokomory je predpísaný odev (maska na dýchanie, rukavice, čelenka, šortky, ponožky, dreváky, tričko u žien) a nevyhnutné je lekárske vyšetrenie. Vstup sa neodporúča tehotným ženám a ľudom s chudokrvnosťou, epilepsiou, ischemickou chorobou srdca, klaustrofóbiou, nestabilným krvným tlakom a pod. Po krátkej adaptácii v predsieni s teplotou –60 °C, sa prechádza do hlavnej komory s teplotou okolo –130 °C na cca dve až tri minúty. Po uplynutí času v hlavnej komore sa klient presunie späť do predsiene a následne do tzv. aeróbnej miestnosti, kde sú rôzne prístroje (bežecké pásy, stepery, stacionárne bicykle a pod.), kde cvičí 10 až 15 minút. Denne je možné absolvovať maximálne dva vstupy, výnimočne tri, aj to len u vrcholových športovcov.

Na základe doterajších poznatkov je možné konštatovať, že kryoterapia zohráva v procese regenerácie organizmu a v liečbe poúrazových stavov pohybového aparátu výraznú úlohu, a vo vrcholovom športe sa stáva jeho neoddeliteľnou súčasťou.

## Účinky kryoterapie
### Liečebno – rehabilitačné
* pôsobí na aktivitu hormonálneho systému
* uvoľňuje svaly
* znižuje bolesť 
* využíva sa pri liečbe reumatických ochorení

### Regeneračné
* pôsobí na vylučovanie hormónov, najmä testosterónu
* urýchľuje liečbu mäkkého tkaniva a kĺbov
* eliminuje krvácanie a opuchy
* podporuje celkovú svalovú relaxáciu

### Preventívne
* pôsobí na imunitný systém, ale aj na tukové bunky
* vo všeobecnosti má omladzovací efekt a zlepšuje celkovú náladu

## Externé odkazy
* Hilotherapy, a more effective alternative to Ice
* A training course in Cryotherapy (IARC Screening Group) 
* Rugby World Cup 2011: How cryotherapy chamber allowed Wales to come in from the cold

Kategória:Alternatívna medicína
Liečebná pyramída

**Liečebná pyramída** je alternatívna liečebná metóda. Liečebný účinok sa dosahuje pobytom v objekte v tvare pyramídy.

Kategória:Alternatívna medicína
Soľná jaskyňa

**Soľná jaskyňa** je alternatívna liečebná metóda. Liečebný účinok sa dosahuje pobytom v umelej soľnej jaskyni.

## Pozri aj
*Speleoterapia

Kategória:Alternatívna medicína
Speleoterapia

[náhľad|Speleoterapia [Kúpele Štós|kúpeľov Štós v Jasovskej jaskyni]]
**Speleoterapia** je liečebná metóda, využívajúca špecifické a unikátne vlastnosti prostredia, hlavne aerosólu obsiahnutého v ovzduší podzemných priestorov, prevažne krasových jaskýň, na liečbu chronických a alergických chorôb dýchacích orgánov. 

Základným liečivým faktorom speleoterapie je jaskynné ovzdušie. Jaskyňa je prírodné inhalatórium liečivého aerosólu, ktorý je nenapodobiteľný umelým spôsobom v unikátnom ovzduší jaskyne. Unikátnosťou tohto ovzdušia je stálosť a schopnosť veľmi rýchlej obnovy. Spojenie tohto účinku s komplexnou odbornou zdravotnou, rehabilitačnou a rekondičnou starostlivosťou prináša želané priaznivé liečebné účinky. Účinky speleoterapie znásobuje kombinácia s klimatickou liečbou, ktorej súčasťou sú aj liečebné procedúry zamerané na dýchací a pohybový aparát.

Speleoterapia v súčasnej podobe sa začala realizovať koncom 50-tych rokov v Nemecku. Základom pre spoznanie liečebných účinkov speleoterapie boli výsledky pobytu chorých ľudí v jaskyniach počas 2. svetovej vojny. Prof. Dr. Spannagel priniesol základné exaktné poznatky a štúdie o účinku speleoterapie na astmu u dospelých v jaskyni Klutert. V tom istom období boli dosiahnuté podobné výsledky aj u detí na Slovensku v Gombaseckej jaskyni. Dnes sú na Slovensku s touto liečebnou metódou iba Kúpele Štós s klimatickou liečbou dýchacích orgánov v Jasovskej jaskyni a Kúpeľno-rehabilitačný ústav MV SR Bystrá s Bystrianskou jaskyňou.

Union Internationale de Spéleologie (UIS) založila V 60-tych rokoch 20. storočiu Komisiu speleoterapie, združujúcu prevažne štáty Európy. Pravidelné zasadnutia tejto Komisie UIS prinášajú rad kontrolovaných štúdií prezentujúcich priaznivé výsledky tejto liečby. Speleoterapia, ktorá bola pôvodne označovaná za „ľudovú liečbu“, takto prekonala v druhej polovici 20. storočia bariéru vedeckého poznania a definitívne sa zaradila medzi balneoklimatologické liečebné postupy.

Prvé zmienky o blahodarnom vplyve podzemia na zdravie pochádzajú z obdobia starého Ríma (Plínius starší).Stredoveké zápisky „medikusov“ zaznamenávajú ústup „záduchu“ baníkov, pracujúcich v podzemí. Empirické začiatky speleoterapie ako ľudovej medicíny pochádzajú z Horného Uhorska – Slovenska, ktoré má bezpočet krasových jaskýň.

Kategória:Alternatívna medicína
Urinoterapia

**Urinoterapia** je alternatívna liečebná metóda pochádzajúca z Indie. Liečebný účinok spočíva v pití vlastného moču.

## Literatúra
* MUDr.Vilma Partyková: Urinoterapia očami lekára 
* Jiří Cingroš: Sám sobě doktorem 
* Jiří Cingroš: Urinoterapie 

Kategória:Alternatívna medicína
Razobné

**Razobné** (iné názvy: **seign(i)orage**, nesprávne: *ražobné*; ) je v ekonómii rozdiel medzi skutočnou a nominálnou hodnotou mince alebo bankovky alebo v širšom zmysle reálne výnosy z tvorby peňazí, ktoré vzniknú centrálnej banke alebo štátu. Vzhľadom na to, že dnes máva spravidla monopol na vydávanie peňazí centrálna banka, vzniká razobné len vydávaním peňazí centrálnej banky, keď súkromníci dobrovoľne bezúročne držia peniaze centrálnej banky.

## Referencie

Kategória:Peniaze
Inklingovia

200px|right|thumb|Klub The Eagle and Child

**Inklingovia** (z ) bol klub založený J. R. R. Tolkienom v tridsiatych rokoch dvadsiateho storočia, určený pre oxfordských profesorov na diskusie o ich prácach či myšlienkach. Klub sa vo svojich začiatkoch volal „Uhlohryzovia“ (doslovný preklad islandského slova *kolbitar*). Jeho členmi boli napríklad C. S. Lewis, J. R. R. Tolkien, Nevill Coghill, Hugo Dyson, David Cecil či Colin Hardie. Stretnutia sa konali v Lewisovej pracovni, alebo v pube The Eagle and Child (), ktorý ľudia prezývali *The Bird and the Baby* ().

Kategória:Literatúra v Anglicku
Kategória:Literárne spolky
Kategória:J. R. R. Tolkien
Heinrich Aldegrever

**Henrich Aldegrever**, v dolnonemeckom jazyku **Hinrik Trippenmäker**, (* 1502, Paderborn, Nemecko – † medzi 1555 a 1561, Soest) bol významný nemecký medirytec, maliar, kresliar, drevorezbár a zlatník. 

Aldegrever bol vyučeným zlatníkom, až neskôr sa začal zaoberať rytectvom a nástennou maľbou. Jeho grafické dielo zahŕňa niekoľko drevorezbárskych prác a asi 300 medirytín.

Podporoval reformačné hnutie, patril k obľúbeným umelcom tých čias. Počas pobytu v Norimbergu sa zoznámil s Albrechtom Dürerom, ktorého technika a tvorba ho silne ovplyvnili, na jeho rytinách je poznateľný aj vplyv talianskeho manierizmu.  

Pre podobnosť s Dürerovým umeleckým štýlom je občas označovaný ako „Albert z Westfálska“.

## Galéria

Obrázok:Heinrich Aldegrever.jpeg|Autoportrét, 1537
Obrázok:Sodoma - Aldegrever.jpg|Lót ochraňuje anjela, 1555
File:Adam with a Lion MET DP836599.jpg|Adam a lev
File:Three Trombonists, from The Large Wedding Dancers MET DP836749.jpg|Tři trombonisté, z cyklu Svadobní tanečníci
File:Two Torch-Bearers, from The Large Wedding Dancers MET DP836747.jpg|Dva nosiči pochodní, z cyklu Svadobní tanečníci
File:Susanna en de ouderlingen Geschiedenis van Susanna (serietitel), RP-P-OB-2638.jpg|Zuzana a starci
File:The Rich Man Transported to Hell, from The Parable of the Rich Man and Lazarus, from The Parable of the Rich Man and Lazarus MET DP836624.jpg|Muž nesený do pekla
File:Heinrich Aldegrever Autoportrait.jpg|Heinrich Aldegrever - Autoportrét (1530)
File:Aldegrever Albert van der Helle.jpg|Albert van der Helle
File:Bernt Knipperdolling MET DP836761.jpg|Bernt Knipperdolling
File:Jan van Leiden by Aldegrever.jpg|Jan van Leiden
File:Adlegrever Portrait Melanchthon.jpg|Philipp Melanchthon


## Iné projekty

## Externé odkazy
* Beiträge über ''Aldegrever und die Reformation in Soest'' / Virtuelle Ausstellung ''Bilderstreit und Sinnenlust – Heinrich Aldegrever'' mit den Einführungstexten und rund 170 erläuterten Kupferstichen
* Werke von Aldegrever in Schleswig-Holsteinischen Museen
* Heinrich Aldegrever in Google Arts & Culture

Aldegrever, Heinrich
Kategória:Úmrtia v 16. storočí
Aldegrever, Heinrich
Kategória:Nemeckí grafici
Poison

**Poison** je americká hardrocková kapela, ktorá slávila svoje najväčšie úspechy koncom osemedesiatych a začiatkom deväťdesiatych rokov minulého storočia. Na celom svete táto skupina predala viac ako 25 miliónov svojich hudobných nosičov.

## História
Skupina vznikla v roku 1984, ale presadila sa až po príchode do Los Angeles, kde sa etablovala do miestnej muzikanskej komunity hrajúcej glam metal podľa vzoru kapiel Mötley Crüe a Ratt. V roku 1985 získala do svojich radov excentrického gitaristu C. C. Devilla, s ktorým vydala začiatkom roku 1986 album *[[Look what the cat dragged in]]*. Spoločné turné s Ratt a neustála rotácia klipov na hudobnej stanici MTV vynieslo skupine 4 single v US Top 40 (*Cry Tough*, *Talk Dirty To Me*, *I Want Action*, *I Won't Forget You*). Debut sa stal platinovým a skočil v Top Ten.

V roku 1988 skupina Poison vydala album *[[Open Up And Say...Ahh!]]* produkovaný Tomom Wermanom. Album sa stal čoskoro platinovým a obsahoval single: *Nothin' But A Good Time*, *Fallen Angel*, *Every Rose Has Its Thorn* (ich prvý #1 singel), *Your Mamma Don't Dance*. Nasledovalo turné s Davidom Lee Rothom a neskôr už úloha koncertného headlinera.

Do začiatku 90. rokov vstúpil Poison s albumom *[[Flesh and Blood]]*. Album sa stal multi platinový a dosiahol v US rebríčku číslo 2. Obsahoval single: *Unskinny Bop*, *Ride the Wind*, *Something To Believe In*. V roku 1991 po bitke v zákulisí MTV Music Awards medzi C.C. a Bretom ohlásil gitarista odchod.

V roku 1993 vydali viac bluesovo zameraný alnum *[[Native Tongue]]* s gitaristom Richie Kotzenom. Album sa dostal do Top 20 a stal sa zlatým. Kotzen bol na konci roku 1993 nahradený gitaristom Blues Saracenom, s ktorým v roku 1994 začali nahrávať album *[[Crack A Smile]]*. Ten však svetlo sveta uzrel až v roku 2000. Medzitým sa do skupiny sa vrátil pôvodný gitarista C. C. Deville. Vychádza album najväčších hitov a album *[[Power To The People]]*. V roku 2002 vydal Poison svoj zatiaľ posledný album *[[Hollyweird]]*.

## Členovia skupiny
### Súčasní členovia
* Bret Michaels – spev, gitara, harmonika
* C. C. DeVille – gitara 
* Rikki Rockett – bicie a perkusie 
* Bobby Dall – basová gitara

### Bývalí členovia
***[[Blues Saraceno]]** – gitara, vokály (1994 – 2000)   
***[[Richie Kotzen]]** – gitara, mandolína, dobro, klávesy, vokály (1991 – 1994)   
***[[Matt Smith]]** – gitara (1984 – 1985)

## Diskografia
* *[[Look What The Cat Dragged In]]* (1986) 
* *[[Open Up And Say...Ahh!]]* (1988) 
* *[[Flesh & Blood]]* (1990) 
* *[[Swallow This Live]]* (1991) 
* *[[Native Tongue]]* (1993) 
* *[[Poison's Greatest Hits 1986 – 1996]]* (1996) 
* *[[Crack A Smile...And More!]]* (2000) – nahrané v 1996 
* *[[Power To The People]]* (2000) 
* *[[Hollyweird]]* (2002)


Kategória:Glammetalové hudobné skupiny
Kategória:Hardrockové hudobné skupiny USA
Kategória:Heavymetalové hudobné skupiny USA
Godiva

[thumb|''Lady Godiva'' od [John Collier|Johna Colliera, ca. 1898]]
**Godiva** (alebo *Godgifu*, † okolo roku 1085) bola anglosaská šľachtičná v 11. storočí. 

V roku 1043 založil knieža Leofrik a jeho manželka Godiva  benediktínske opátstvo, ktoré obdarili veľkým bohatstvom.

## Legenda
Legenda okolo Godivy z 13. storočia vraví, že aby primäla knieža Leofrika znížiť dane obyvateľov Coventry, tak cez celé mesto precválala na koni nahá, zahalená len svojimi vlasmi. Leofrik, uchvátený jej odvahou, nato zrušil dane, okrem daní na kone.

Od roku 1678 v Coventry túto mýtickú jazdu oslavujú procesiou mestom.

V 17. storočí bola legenda ozvláštnená: Len jediný občan sa odvážil pozrieť na túto jazdu a nato oslepol.

## Výskyt motívu
Alfred Tennyson napísal roku 1842 báseň opisujúcu túto legendu. Existuje aj niekoľko malieb, napríklad od anglického preraffaelistu Johna Colliera (1898), alebo od Salvadora Dalího (1971). Lady Godiva sa dokonca objavuje v piesni "Don't Stop Me Now" od Queen.

## Iné projekty

Kategória:Umenie
Kategória:Britské osobnosti
Ken Watanabe (herec)

**Kensaku Watanabe** (, * 21. október 1959, Niigata, Japonsko) je japonský herec. 

Pre európskeho diváka známy napríklad z filmu Posledný samuraj alebo Batman začína. V Japonsku je známy hlavne úlohami samurajov. Meria 185 cm, čo mu iba pridáva na vzhľade samuraja.

## Životopis
Kenovi rodičia boli obaja učitelia. Jeho matka bola všeobecná učiteľka a otec vyučoval  kaligrafiu. Herectvo ho zaujalo ako 24-ročného, keď mu režisér z *England's National Theatre Company*, kde Ken študoval, povedal, že je nadaný herec.

V roku 2004 bol nominovaný na Zlatý Glóbus a na  Oscara za film Posledný samuraj. Je teda iba šiestym ázijským hercom nominovaným na Oskara.

## Rodina
Má dve deti. Syn Dai (* 1984) je tiež herec, dcéra An (* 1986) je modelka a herečka. 

## Filmografia
* 1984 - The Burning Mountain River (*Sanga moju*) (televízny seriál)
* 1984 - MacArthur's Children (瀬戸内少年野球団 *Setuči šónen jakjú dan*)
* 1985 - Tampopo (タンポポ)
* 1986 - Il Ragazzo dal kimono d'oro (doslova: Chlapec s kimonom zo zlata)
* 1987 - Dokugan-rjú Masamune (televízny seriál)
* 1991 - Bakumatsu džundžóden (幕末純情伝)
* 1997 - Welcome back, Mr. McDonald - Radio no džikan (ラヂオの時間 *Radio no džikan*)
* 1998 - Kizuna (絆 -きずな-)
* 2000 - Ikebukuro West Gate Park (池袋ウエストゲートパーク, televízny seriál)
* 2000 - Space Travellers (スペーストラベラーズ *Supēsu toraberāzu*)
* 2001 - Genji: A Thousand-Year Love (千年の恋 ～ひかる源氏物語～ *Sennen no koi - Hikaru Gendži Monogatari*)
* 2003 - T.R.Y.
* 2003 - Posledný samuraj
* 2004 - Suna no utsuwa (砂の器; televízny seriál)
* 2005 - Batman začína
* 2005 - Gejša
* 2006 - Letters from Iwo Jima
* 2010 - Počiatok (en. Inception)
* 2017 - Immortal

## Referencie


## Externé odkazy
* 
* 

Kategória:Japonskí filmoví herci
Godiva (rozlišovacia stránka)

**Godiva** alebo **Lady Godiva** môže byť:
*anglosaská šľachtičná, ktorá podľa legendy cválala nahá po Coventry, pozri Godiva
*výrobca čokolády z Belgicka, pozri Godiva (čokoláda)
*heavymetalová skupina zo Švajčiarska, pozri GODIVA
*planétka, pozri 3018 Godiva
*programovací jazyk, pozri Godiva (programovací jazyk)
*"syndróm lady Godivy" - iný názov pre exhibicionizmus
*kanadská študentská hudobná skupina, pozri Lady Godiva Memorial Bnad (Band)
*maľba z roku 1898 od Johna Colliera, pozri ''Lady Godiva'' (obraz)

## Pozri aj
*Godiva's (kanadský TV seriál zobrazujúci malú reštauráciu vo Vancouveri)